
La fel ca toți miniștri muncii din România celor peste trei decenii de tras ca boii la căruța capitalismului 
anarhic, capitalism de cazino, capitalism de speculație, știut fiind că doar speculantul face bani buni în 

sistemul bugetar, mai ales în ceea ce priveşte salarizarea, vrea chiar să schimbe soarta pensionarilor și a 
bătrînilor din lagărele-azil, vrea să taie sporurile bugetarilor, ale medicilor... pînă la urmă, chiar craca pe care 
a fost cocoțată. Prin urmare, judecata mea simplă și veridică îmi spune că ideea tăierii sporurilor este bună 
doar dacă se aplică și la SRI, STS, SIE, SPP, servicii cu nevoie stringentă de curățenie generală, urmate de 
Președinţie, Guvern, Parlament, Justiţie, administrații locale, care colcăie de trepăduși ce încasează și salarii 
de lux și pensii. Ceea ce nu știe sau ştie din start este că nu-i de capul ei la Minister și nu va face nimic cu 
entuziasmul ei naiv. Cineva deţine sforile ministresei de 43 de ani și le va manevra așa cum este ordin din 
afară. | s-a preparat în prealabil garnitura de regizori, actori, sufleori şi foaia de parcurs public. 


Se pare că după atîta amar şi sărăcie, la români tot mai ţine abureala! De la Violeta Andrei, Raluca Turcan, 
pînă la Marius Budăi, doar mărunțiș și apă de ploaie acidă. Toţi miniștrii muncii și-au promovat măsurile prin 
minciună și dezinformare, iar consecinţele în plan economic şi social sînt dezastruoase. Alt dezastru conturat 
la orizont este numirea în fotoliu de ministru al muncii a Simonei Bucura Oprescu, care va aduce acest 
domeniu cu un picior pe mal și unul în groapă. 


Incompetenţa, minciuna și manipularea vor stinge pînă la urmă lumina în România. De la Băsescu încoace 
activitatea Ministerului Muncii a fost un șir lung de minciuni, greșeli și jocuri dictate de la Davos, via 
Strasbourg prin goarna beţivanului Jean-Claude Junker și corupta Ursula von der Leyen. E drept, „cine se- 
aseamănă se-adună”. Codul Muncii, adăugit și falsificat de acești specialiști malefici a transformat românul în 
zilier ieftin, exploatat zi-lumină, ușor de batjocorit și de dat pe ușă afară. 


Scăldatul în manipulare, corupţie și imoralitate a favorizat îmbogățirea incompetenţilor avari și meschini, scutiţi 
de problema ciştigării existenţei, care au schimbat radical orizontul muncii, al retribuirii și moralei. Evident, și 


cultura muncii s-a transformat, uşor, uşor, din templu al spiritului creator de valori ca scop în sine. 


Guvernul își completează efectivul de marionete, dublu sau triplu licenţiate, pe care nimeni nu le întreabă cît 
le-au costat patalamalele sau cîte zile au trecut pe la „școalele superioare” ale cumetrilor. Noi le acceptăm 
promisiunile mincinoase, le acceptam discursurile incoerente și demagogice, de parcă ne-am dat demisia din 
societatea opiniei publice. Trăim într-o lume a accepțiunilor de orice fel, o lume a iluziilor și nu mai reușim să 
ne concentrăm asupra realităţii. lată de ce, „moralitatea” guvernanţilor nu mai poate fi percepută ca proiecţie a 
realităţii, ci ca un mare fals al unor creiere publice. 


Uriașe sînt mizele oricărei numiri în Guvern! Guvernarea poporului se reduce la executarea firmanelor 
resetate ale Înaltelor Porţi, la interese de partid și de clan. Mult clamatul interes naţional a ajuns un focar de 
corupție parafat de justiţie. Potrivit propriei declaraţii, proaspăta ministreasă a muncii Simona Bucura Oprescu 
a urmat facultatea ba la București, ba la Craiova, nici ea nu mai ţine minte, cum și cînd, se încurcă în ani, la 
fel ca Raluca Turcan. Simona Bucura Oprescu a declarat public că are pe deasupra o pereche de studii 
postuniversitare: la Academia de Poliţie „Alexandru loan Cuza” și la Colegiul Naţional de Informaţii din cadrul 
Academiei SRI. Tiînăra vînătoreasă s-a înscris la doctorat în 2013, dar, citez, „din 2019 nu mai sunt la 
doctorat”. Încurcată minciună, pentru că niciun doctorat din niciun domeniu de studiu nu durează 6 ani! 
Durata programului de studii universitare de doctorat este, de regulă, de 3 ani. În situații speciale, durata 


Bucura Oprescu a studiat la Academia SRI, potrivit CV-ului, motivînd că „este o instituție de învățămînt la fel 
ca celelalte din România la care fiecare dintre noi dorește să aibă parte de un tip de cunoaștere pe care nu l- 
ar putea găsi la o altă instituție”. Întrebarea este: cînd anume l-a cununat pe fiului fostului rector al Academiei 
SRI „Mihai Viteazul”, generalul Gheorghe-Teodoru Ștefan? Înaintea intrării la Academie, în timpul sau după? 


Autor: Maria Diana Popescu 


Sursa: art-emis.ro 


Despre autor 


(e) editor 


